**BANGHAY ARALIN SA FILIPINO V**

UNANG LINGGO – UNANG ARAW

1. LAYUNIN

* Naiuugnay ang sariling karanasa sa napakinggang teksto (F5PN -Ia-4 )
* Naibibigay ang kahulugan ng salitang pamilyar at di-pamilyar sa pamamagitan ng gamit sa pangungusap (F5PT-Ia-b-1.14 )
* Naipapakita ang kawilihan sa pakikinig sa kwento

1. PAKSANG ARALIN
2. Pag-uugnay ng Sariling Karanassan sa Napakinggang Teksto
3. Pagbibigay Kahulugan sa Salitang Pamilyar at Di-Pamilyar sa Pamamagitan ng Gamit nito sa Pangungusap
4. Lunsarang Kwento: “ Botika sa Bakuran”
5. Sanggunian: Hiyas sa Pagbasa 5,pp.12 -16
6. PAGPAPAHALAGA: Pagtatanim ng mga halamang gamot
7. KAGAMITAN

Larawan ng tahanan na napalilibutan ng sari-saring pananim

Tsart ng mga pagsasanay

Dahon ng mga halamang gamot na makikita sa paaralan

Video presentation

1. PAMAMARAAN
2. Pagbabaybay

Paunang Pagsusulit

1. Halamang gamut
2. Pangunang-lunas
3. Dinikdik
4. Naimpatso
5. Pinadidighay
6. Paghahawan ng mga Balakid

Ibigay ang kahulugan ng salita ayon sa pagkakagamit nito sa pangungusap.

1. Naalimpungatang sumunod si Ruth sa paglabas ng kanyang ina.
2. Inaantok
3. Naiinis
4. Nakapikit
5. Matigas ang tiyan ni Baby. Impatso ito.
6. Hindi makadumi
7. Hindi makaihi
8. Maraming hangin
9. Maganit ang ubo ni Miko.
10. Malakas
11. Makapit
12. Maluwag
13. Katasin mo ang dahon ng oregano.
14. Pigain
15. Dikdikin
16. Ilaga
17. Maaaring kapirasong tela ang ibigkis sa baywang ng sanggol.
18. Ilagay
19. Ipunas
20. Itali
21. PAGGANYAK

( Pagpapakita ng dahon ng halaman na makikita sa sariling lugar o sa kapaligiran)

Ipakita ang mga dahon at kilalanin ang bawat isa.

Saan kaya natin pwedeng gamitin ang mga dahong ito?

Maaari din kaya natin itong gamiting panggamot?

Ipakita ang larawan ng isang tahanan na napalilibutan ng sari-saring halaman.

Ano ang nakikita ninyo sa paligid?

Anu-ano kaya ang mga pananim dito?

Mayroon din ba kayong mga tanim sa inyong bahay?

Bakit kailangan nating magtanim ng mga halamang gamot?

Ano kayang pakinabang ang makukuha natin sa mga halaman?

1. Pagganyak na Tanong

Bakit kaya mayroong botika sa bakuran?

1. Gawin Natin

Makikinig ang mga bata sa kwentong babasahin ng guro, “ Botika sa Bakuran”

Pag-usapan ang pamagat ng kwento

Ano ang pamagat ng kwento?

Pabalikang muli ang mga tanong na isinulat sa pisara.

Alamin natin kung bakit mayroong botika sa loob ng bakuran

Basahin ng malakas ang kwento

Itanong:

* Bakit “ Botika sa Bakuran” ang pamagat ng Kwento?
* Ano ang mga herbal na gamot na tanim nina Ruth?
* Paano ginamot ng nanay ang sakit ni Baby?
* Anong pangunang-lunas ang ibinigay sa nilalagnat at inuubong si Miko?
* Bakit mabuti ang may tanim na herbal na gamot?
* Ano pang halamang gamot ang alam mo?
* Kapag ikaw ay nagkakasakit, gumagamit din baa ng iyong ina ng mga halamang gamot bilang pangunang-lunas sa iyong karamdaman?
* Anong halamang gamot na ang nainom mo? Nalunasan ba nito ang iyong karamdaman? Ikuwento sa klase ang iyong karanasan.

1. Gawin Ninyo

Pangkatang Gawain

Pakinggan/ panoorin ang balita mula sa video presentation.

Pag-usapan ang mga halamang gamot na binanggit dito, ang paraan ng paghahanda nito at kung saan ito ginagamit.

Iulat ang natapos na gawain.

1. Gawin Mo

Pakinggan ang maikling salaysay na babasahin ng guro.

**Mga Halamang Gamot, Nakatutulong ba ito?**

Sinasabing ang mga halamang gamot ay nagtataglay ng maraming katangiang nakapagpapagaling. Ipinapalagay na ang ilang halamang –gamot ay nakatutulong sa katawan para labanan ang impeksyon. Sinasabi naman na ang ibang halaman ay nakatutulong sa pagtunaw ng pagkain, pagkalma sa nerbiyo, nagsisilbing pampurga, o nakatutulong sa maayos na takbo ng mga glandula.

Ang mga halamang- gamot ay kapuwa nakapagpapalusog at nakapagpapagaling. Halimbawa, ang ilang halaman na nagsisilbing pampaihi, gaya ng parsil, ay nagtataglay rin ng marami-raming potasyum. Pinupunan ng potasyum sa mga halamang ito ang pagkawala ng mahahalagang elementong ito na sumasama sa ihi. Gayundin, ang halamang *valerian,* (Valeriana officinalis), na matagal nang ginagamit bilang pampakalma, ay mayaman sa kalsyum. Maaaring patindihin ng kalsyum ang nagpapakalmang epekto ng halamang-gamot sa sistema ng nerbiyo.

Batay sa napakinggan, paano nakatutulong ang mga halamang-gamot?

1. Paglalahat

Ano ang natutunan ninyo sa aralin?

1. Pagsasapuso

Mula ngayon magtatanim ako ng mga halamang-gamot sa aming bakuran at hihikayatin ko ang aking mga magulang na gumamit nito bilang pangunang-lunas.

**BANGHAY ARALIN SA FILIPINO V**

UNANG LINGGO – IKALAWANG ARAW

I. LAYUNIN

* Nasasagot ang mga tanong sa binasang kwento ( F5PB-Ia-3.1)
* Naipapahayag ang sariling opinion o reaksyon sa isang napakinggang balita, isyu o usapan ( F5PS –Ia-j-1)
* Naipakikita ang kawilihan sa paglahok sa pangkatang gawain

II. PAKSANG-ARALIN

1. Pagsagot sa mga Tanong sa Binasang Kwento
2. Pagpapahayag ng Sariling Opinyon o Reaksyon sa Isang Napakinggang Balita, Isyu o Usapan
3. Lunsarang Kwento: “Ulan, Ulan, Saan Ka Naglalakbay?”
4. Sanggunnian:

Hiyas sa Pagbasa 5, pp. 8---11

1. PAGPAPAHALAGA : Pangangalaga sa Kalikasan

III. KAGAMITAN

Larawan ng siklo ng tubig, kartolina strips, activity card

1. PAMAMARAAN
2. Pagbabaybay

Pagtuturo ng Salita

Ibigay ang kahulugan ng salitang binabaybay.

1. Halamang-gamot
2. Pangunang-lunas
3. Dinikdik
4. Naimpatso
5. Pinadidighay
6. Paghahawan ng Balakid

Ibigay ang kahulugan ng mga salita batay sa ipinakikita sa larawan

1. Singaw
2. Siklo
3. Tagtuyot
4. El Nino
5. Pagganyak

Sobrang init ng panahon ngayon. Ano kaya ang maaari natin gawin upang mabawasan ang init na ating nararamdaman?

Makakatulong kaya ang pangangalaga natin sa ating kalikasan upang mabawasan ang init ng panahon ngayon?

Kayo ba ay nakapaligo na sa ulan? Bakit kaya umuulan?

1. Pagganyak na Tanong

Saan nga kaya nanggagaling ang ulan?

1. Gawin Natin

Basahin ng malakas ang kwento

“ Ulan, Ulan, Saan Ka Naglalakbay?”

Pagsagot sa Pagganyak sa Tanong

Itanong:

Bakit masasabing isang siklo ang paglalakbay ni Patak-tubig?

Paano nadadala ng hangin ang mga patak-tubig?

Paano nagiging ulap ang mga singaw? Paano ito nagiging ulan?

Sa sariling pangungusap, pagsunud-sunurin ang proseso ng siklo.

1. Gawin Ninyo

Basahin ang maikling kwento at ibigay ang inyong sariling reaksyon o opinion tungkol ditto.

**Matindi ang Kakulangan sa Tubig, Kaya Kailangan Nating Magtipid**

Ayon sa siyentipiko, ang El Nino ay nangyayari sa tuwing ang hanging papuntang kanluran ay humihina at nagiging dahilan para ang isang masa ng maiinit na tubig sa Australia ay magtungo sa West Coast ng Estados Unidos at magkaroon ng tagtuyot sa mga bansang nasa kanluran ng dagat Pasipiko. Sa halip na katakutan ang El Nino ay dapat paghandaan. Konserbahin ang ating yamang- tubig. Magtipid sa paggamit nito.

Pangkatang Gawain ( Brainstorming)

Pangkatin ang klase

Pangkat I – Ibalita ang naging reaksyon o opinion sa isyu. ( Pagbabalita)

Pangkat II – Ipahayag ng paawit ang naging reaksyon o opinion sa isyu. ( Pag-awit)

Pangkat III – I rap ang naging reaksyon o opinion sa isyu. ( Pagrarap)

Pangkat IV – Iguhit ang inyong reaksyon tungkol sa isyu. ( Pagguhit)

1. Gawin Mo

Basahin ang maikling balita. Magbigay ng opinion o reaksyon tungkol dito.

( Maghahanda ang guro ng balita mula sa dyaryo)

1. Paglalahat

Anong aral ang nakuha mo sa ating kuwento?

1. Pagsasapuso

Batay sa mga narinig ninyong opinion/ reaksyon ng bawat pangkat, ano ang naging

damdamin ninyo tungkol sa isyu?

Paano mo pangangalagaan an gating kalikasan upang makatulong ka na maiwasan

ang El Nino?

**BANGHAY ARALIN SA FILIPINO V**

UNANG LINGGO – IKATLONG ARAW

I. LAYUNIN

* Nagagamit ng wasto ang mga pangngalan at panghalip sa pagtalakay tungkol sa sarili , sa mga tao, hayop lugar, bagay at pangyayari ( F5WC-Ia-e-2)
* Nabibigyang kahulugan ang patalastas ( F5EP –Ia-15)
* Nakasusulat ng pangungusap na ginagamitan ng pangngalan at panghalip

II. PAKSANG-ARALIN

1. Paggamit ng Pangngalan at Panghalip sa Pagtalakay tungkol sa mga Tao, Hayop, Lugar, Bagay at Pangyayari
2. Pagbibigay Kahulugan sa Patalastas
3. Sanggunian: Hiyas sa Wika 5,pp. 38 -42

Suhay 5, pp. 85 -86

1. PAGPAPAHALAGA: Pangangalaga sa Sarili

III. KAGAMITAN

Cut-outs ng bulaklak

Tsart ng patalastas

Tsart ng pagsasanay

1. PAMAMARAAN
2. Pagbabaybay

Muling Pagsusulit

Idiktang muli ang mga salitang nililinang para sa linggong ito

1. Pagganyak

Itanong:

Tumingin kayo sa paliggid, anu-ano ang nakikita ninyo sa paligid?

Itala sa pisara ang mga binanggit ng mga bata.

Ano ang tawag natin sa mga salitang ito?

1. Gawin Natin

Basahin ang patalastas.

Hiyas sa Wika 5, pp 3-8

Bakit nakakatawa ang patalastas?

Ano ba ang TKO? Bakit tinawag itong TKO?

Anong ahensya ng pamahalaan ang nagpalabas nito?

Sa palagay mo kaya epektibo ang patalastas? Bakit?

Ano ang natutunan mo sa patalastas?

Bakit kailangang maging malinis tayo sa ating mga katawan at sa ating kapaligiran?

Ano ang patalastas?

Muling balikan ang binasa nating patalastas

Anu-ano ang mga pangngalang ginamit sa patalastas?

Pangkatin natin ang mga pangngalan.



**Tao**

**Lugar**

**Bagay**

**Pangyayari**

**Hayop**

Anong salita ang maaari nating ipanghalili sa mga pangngalang ito?

Ano ang tawag sa mga salitang ipinanghahalili sa pangngalan?

1. Gawin Ninyo

Basahin ang patalastas ng bahaging ISULAT sa pahina 41 ng Hiyas sa Wika 5. Igawa ng tsart ang mga pangngalan at panghalip na makikita dito.

|  |  |
| --- | --- |
| PANGNGALAN | PANGHALIP |
|  |  |
|  |  |
|  |  |
|  |  |
|  |  |

Gamitin sa sariling pangungusap ang mga pangngalan at panghalip na itinala.

1. Gawin Mo

Basahin ang pangungusap. Salungguhitan ang mga pangngalan at bilugan ang mga panghalip.

1. Tinawag ako ni nanay.
2. Si Kookie, ang aso niya ay mabuting bantay.
3. Gumawa ako ng kwintas para kay Joshua.
4. Ang batang babae ay kapatid ko.
5. Magdala tayo ng pagkain.
6. Paglalahat

Ano ang pangngalan? Magbigay halimbawa nito at gamitin sa pangungusap.

Ano ang panghalip? Magbigay ng halimbawa nito at gamitin sa pangungusap.

1. Subukin Natin

Punan ng tamang pangngalan ang sumusunod na pangungusap.

|  |
| --- |
| Kabataan proyekto bansa  Manny Pacquiao pamahalaan |

1. Malaki ang responsibilidad ng \_\_\_\_\_\_\_\_\_\_\_\_\_\_\_\_\_ sa taong-bayan.
2. Katangi-tanging Pilipino si \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Ang \_\_\_\_\_\_\_\_\_\_\_\_\_\_\_\_\_\_\_ ang tunay na pag-asa ng bayan.
4. Tunay ngang katangi-tangi ang ating \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
5. Gagawa kami ng \_\_\_\_\_\_ para sa pangangalaga sa sarili.

Salungguhitan ang wastong panghalip sa panaklong.

1. Ang damit (mo, iyo) ay bagay sa iyo.
2. Hindi ( ko, ako) makita ang hinahanap mo.
3. Bigyan ( mo, iyo) pa siya ng kaunting panahon para makapag-isip.
4. Aalis na si Maine. Gusto mo bang pasyalan ( siya, nila)?
5. Noong ako’y bata pa, madalas daw ( ako, kami) mahulog sa hagdan.

**BANGHAY ARALIN SA FILIPINO V**

UNANG LINGGO – IKA-APAT NA ARAW

I. LAYUNIN

* Nagagamit ng wasto ang mga pangngalan at panghalip sa pagtalakay tungkol sa sarili, sa mga tao, hayop, lugar, bagay at pangyayari ( F5WC-Ia-e-2)
* Naipagmamalaki ang sariling wika sa pamamagitan ng paggamit nito. ( F4PL –Oa-5.1)
* Nakalalahok ng may kawilihan sa pangkatang gawain.

II. PAKSANG –ARALIN

1. Paggamit ng Pangngalan at Panghalip sa Pagtalakay tungko sa mga Tao, Hayop, Lugar, Bagay at Pangyayari
2. Pagmamalaki sa Sariling Wika sa Pamamagitan ng Paggamit nito
3. Sanggunian: Hiyas sa Wika 5,pp. 38 – 42

Suhay 5, pp 85 -86

1. PAGPAPAHALAGA: Paggamit at Pagmamalaki sa Sariling Wika

III. KAGAMITAN

Larawan ng mga bayani, activity sheets

IV. PAMAMARAAN

1. Pagbabaybay

Muling Pagtuturo ng mga salita

Idiktang muli ang mga salitang nililinang para sa linggong ito. Gamitin ang mga salita sa sariling pangungusap.

1. Balikan

Ipabasa ang mga pangungusap

1. Pinangaralan ni Gng. Santos ang kanyang mga anak.
2. Tinanggap ni Alden ang Sertipiko ng Pagkilala bilang mahusay na actor.

Anu-ano ang mga pangngalang ginamit sa unang pangungusap ? Sa Ikalawang pangungusap?

Anong panghalip ang maaaring ipanghalili sa pangngalang Gng. Santos at Alden?

1. Pagganyak



Tingnan ninyo ang nasa larawan. Sino ang nakikita nyo sa larawan? Ano ang malaking naiambag niya sa ating bansa?

Dapat ba nating gamitin at ipagmalaki ang ating sariling wika? Bakit?

1. Gawin Natin

Basahin ang usapan sa pahina 61 ng Hiyas sa Wika 5.

“ Ama ng Balarila ng Wikang Pambansa”

Itanong:

* Bakit tinawagan ni Marvin si Christian?
* Bakit tinawag na “ Ama ng Balarila ng Wikang Pambansa si Lope K. Santos?
* Sa palagay mo, bakit si Lope K. Santos ang inatasang sumulat ng Balarilang Pambansa?
* Anong masasabi mo sa mga taong may kakayahang sumulat ng aklat tulad ni Santos?
* Gusto mo rin bang maging katulad niya? Bakit?
* Sino ang tinutukoy o pinag-uusapan sa pangungusap na “ Hindi lamang siya manunulat kundi makata pa at naging guro, gobernador at senador rin?
* Anong salita ang ipinalit sa pangngalang Lope K. Santos?
* Ano ang tawag dito?

1. Gawin Ninyo

Pangkatang Gawain

Pangkat I – Pagsasalita

Gumawa ng dayalogo tungkol sa bayani ng bansa. Gumamit ng mga pangngalan at panghalip. Tingnan ang larawan at ilang impormasyon tungkol sa kanila.





Heneral Antonio Luna Emilio Jacinto

Tubong Vigan, Ilocos Sur Utak ng Katipunan

Mahusay na Heneral ng Himagsikan Kanang kamay ni Bonifacio

Matalino, makabayan



Apolinario Mabini Gregorio del Pilar

Utak ng Himagsikan Matapang na Bayani ng Pasong Tirad

Ang Dakilang Lumpo

Pangkat II – Pagsulat

Ano ang paborito mong lugar na pinupuntahan. Talakayin o ilarawan ito gamit ang pangngalan at panghalip.

Pangkat III – Pagguhit

Ilarawan o iguhit ang hayop na makikita sa inyong lugar. Gumamit ng wastong pangngalan at panghalip sa pagtalakay dito.

Pangkat IV – Pagbabalita

Iualat sa harapan ang di nyo malilimutang pangyayari o kasiyahan sa inyong lugar. Gumamit ng mga pangngalan at panghalip.

1. Gawin Mo

Punan ng panghalip ang patlang

Alden: \_\_\_\_\_\_\_ nang umuwi.

Maine: Sandali lamang. Tingnan \_\_\_\_ ang mga bayani sa bulletin board. Kilala \_\_\_\_\_\_ ba \_\_\_\_\_\_\_\_\_?

Alden: Oo, sina Jose Palma at Julian Felipe ang nasa larawan. Sa \_\_\_\_\_ utang ang Pambansang Awit.

Maine: Paano naging utang sa \_\_\_\_\_\_\_\_\_\_\_\_\_\_\_ ang \_\_\_\_\_\_\_\_\_\_\_\_\_\_\_ Pambansang Awit?

Alden: Inutusan ni Heneral Aguinaldo na bumuo ng Himno Nacional Fiipino. Si Julian Felipe ang lumikha ng musika at si Jose Palma ang sumulat ng liriko o salita sa musika.

1. Paglalahat

Ano ang panghalip?

1. Pagsasapuso

Bakit kailangan nating gamitin, pahalagahan at ipagmalaki an gating sariling wika?

Bilang isang mamamayan ng Ternate, dapat mo bang gamitin, pahalagahan at ipagmalaki ang wikang chavacano? Bakit?

**BANGHAY ARALIN SA FILIPINO V**

UNANG LINGGO – IKALIMANG ARAW

1. LAYUNIN

* Nakasusulat ng isang maikling balita ( F5PU –Ia-2.8)
* Nasasagot ang mga tanong na ano, sino, kalian at paano sa pagsulat ng balia
* Nagagamit ang pangngalan at panghalip sa pagsulat ng balita.

II. PAKSANG ARALIN

1. Pagsulat ng Maikling Balita
2. Paggamit ng Pangngalan at Panghalip sa Pagsulat ng Balita
3. Sanggunian: Hiyas sa Wika 5, pp. 48 -51
4. PAGPAPAHALAGA : Pangangalaga sa Likas na Yaman

III. KAGAMITAN

Istrip ng kartolina, graphic organizer, tsart ng pagsasanay

IV. PAMAMARAAN

1. Pagbabaybay

Pagsusulit na Pangmasteri

1. Balikan

Pangkatin ang klase

Bigyan ang bawat pangkat ng sulaytang papel . Ipaskil ito sa pisara.

Papilahin ang bawat pangkat sa tapat ng kanilang sulatang papel.

Sa hudyat ng guro ang bawat isa ay susulat ng pangngalan at panghalip na maaaring ihalili dito ayon sa nakasulat sa papel.

Tao

Bagay

Lugar

Hayop

Pangyayari

1. Gawin Natin

Basahin ang balita sa pahina 48 ng Hiyas sa Wika 5.

Itanong:

Saan matatagpuan ang Bundok Diwawal?

Anu-ano ang hakbang na gagawin ng PNP at AFP upang makontrol ang karahasang nagaganap sa Bundok Diwalwal?

Paano ikokontrol ng DENR ang maliliit na minero na makinabang sa yaman ng kanilang bayan?

Bakit kailangang pangalagaan natin ang ating mga likas na yaman?

Ilang talata mayroon ang balita? Tungkol saan ang bawat talata?

Tiyak ba o paligoy-ligoy ang nilalaman ng balita?

Ano ang dapat tandaan sa pagsulat ng balita?

Magpakita sa mga mag-aaral ng isang balita. Talakayin kung paano ito isinulat gamit amg mga pamatnubay na tanong na ano, sino, saan, kalian at paano?

BALITA

TANONG

PANGYAYARI

PAKSA

Gamit ang graphic organizer, suriin ang balita gamit ang hinihinging datos. Isulat ang mga katanungan at ang sagot sa bawat katanungang inilahad.

1. Gawin Ninyo

Pangkatang Gawain

Sumulat ng Maikling balita

Pangkat I – tunkol sa naobserbahan sa klase

Pangkat II – Tungkol sa nangyayari sa paaralan

Pangkat III – tungkol sa nangyayari sa pamayanan

Pangkat IV – tungkol sa pangyayari sa ating bansa

1. Gawin Mo

Sa inyong sulating di- pormal, sumulat ng maikling balita tungkol sa unang araw ng pasukan sa inyong paaralan.

Markahan ang gawa ng bata sa pamamagitan ng rubrics.

|  |  |  |  |
| --- | --- | --- | --- |
| PAMANTAYAN | HINDI | MINSAN | OO |
| 1. Naisulat ang pamagat ng balita |  |  |  |
| 1. Naisulat sa malaking titik ang 2. Simula ng mahahalagang salita sa pamagat 3. Simula ng mga pangungusap 4. Mga pangngalang pantangi |  |  |  |
| 1. May pangunahing diwa ang balita |  |  |  |
| 1. Hindi paligoy-ligoy ang balita |  |  |  |
| 1. Nasagot ng mga pamatnubay na tanong na ano, sino, saan, kalian at paano |  |  |  |

1. Paglalahat

Ano ang mga dapat tandaan sa pagsulat ng balita?

1. Gawaing Pantahanan

Sumulat ng maikling balita mula sa narinig sa radio o napanood sa telebisyon.